РЕШЕНИЕ НА КОМИСИЯТА
от 13 ноември 2013 година
за месечно адаптиране от 1 август 2012 г. до 1 юни 2013 г. на корекционните коефициенти, приложими спрямо възнагражденията на длъжностните лица, временно наетите служители и договорно наетите служители на Европейския съюз на служба в трети държави
(2013/655/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Правилника за длъжностните лица на Европейския съюз и Условията за работа на другите служители на Европейския съюз, установени с Регламент (ЕИО, Евратом, ЕОВС) № 259/68 на Съвета (1), и по-специално член 13, втора алинея от приложение Х към него,
като има предвид, че:
(1)
Статистическите данни, с които разполага Комисията, показват, че за някои трети държави промяната в издръжката на живота, измервана според корекционния коефициент и съответния валутен курс, възлиза на над 5 % от последното определяне на корекционните коефициенти, приложими към възнагражденията на длъжностните лица, временно наетите служители и договорно наетите служители на Европейския съюз на служба в трети държави, които се изплащат във валутата на държавата по месторабота.
(2)
В този случай в съответствие с член 13, втора алинея от приложение X към Правилника за длъжностните лица тези корекционни коефициенти трябва да бъдат адаптирани месечно, считано съответно от 1 август, 1 октомври, 1 ноември, 1 декември 2012 г. и 1 януари, 1 февруари, 1 март, 1 април, 1 май и 1 юни 2013 г.,
ПРИЕ НАСТОЯЩОТО РЕШЕНИЕ:
Член 1
Корекционните коефициенти, приложими спрямо възнагражденията на длъжностните лица, временно наетите служители и договорно наетите служители на Европейския съюз на служба в трети държави, които се изплащат във валутата на държавата по месторабота, се адаптират за държавите, посочени в приложението. В приложението се съдържат 10 месечни таблици, в които са посочени съответните държави и датите на прилагане за всяка от тях.
Валутните курсове, използвани за изчисляването на тези възнаграждения, се определят в съответствие с подробните правила за прилагане на Финансовия регламент (2) и съответстват на различните дати, посочени в таблиците от приложението.
Член 2
Настоящото решение влиза в сила в деня след публикуването му в Официален вестник на Европейския съюз.
Съставено в Брюксел на 13 ноември 2013 година.